EkBass/fiwiki-20250220-pages-articles huggingface dataset:
Lepospondyli

Lepospondyli on sukupuuttoon kuollut monimuotoinen sammakkoeläinten alaluokka. Niille yhteistä oli niiden selkänikamien rakenne. Lepospondylit elivät kivihiilikaudelta permikauden loppuun asti. Lajit muistuttivat salamantereita, ankeriaita, käärmeitä tai liskoja. Lepospondylit olivat pienikokoisia ja söivät ravinnokseen hyönteisiä. Lepospondyli jaetaan viiteen pääryhmään: Acherontiscidae, Adelospondyli, Aïstopoda, Lysorophia, Microsauria ja Nectridea. == Lähteet == * * === Viitteet === Luokka:Esihistorialliset sammakkoeläimet
Rantakukkakasvit

Rantakukkakasvit (Lythraceae) on kasviheimo Myrtales-lahkossa. Rantakukkakasvien heimoon kuuluu noin 625 lajia, joista suurin osa on ruohovartisia. Lisäksi heimoon kuuluu muutamia pensaita ja puita. Yhteensä rantakukkakasvien heimo käsittää 28 sukua, joista suurin osa elää tropiikissa. == Suvut == Rantakukkakasvien heimoon kuuluu 28 sukua. Taksonomisesti hyväksyttyä alaheimojakoa ei ole, mutta granaattiomenien ja vesipähkinöiden suvut katsotaan muista suvuista selvästi poikkeaviksi.Angiosperm Phylogeny Website: Lythraceae. Viitattu 12.12.2022. * Adenaria * Ammannia – ammanniat * Capuronia * Crenea * Cuphea – tulitorvet * Decodon – lainekukat, vain laji lainekukka (D. verticillatus) * Didiplis * Diplusodon * Duabanga * Galpinia – pilvipuut, vain laji pilvipuu (G. transvaalica) * Ginoria * Heimia * Koehneria * Lafoensia * Lagerstroemia – kutriot (lagerströemiat) * Lawsonia – hennapensaat, vain laji hennapensas (L. inermis) * Lourtella * Lythrum – rantakukat * Pehria * Pemphis * Physocalymma * Pleurophora * Punica – granaattiomenat * Rotala – rotalat * Sonneratia – omenamangrovet * Tetrataxis * Trapa – vesipähkinät * Woodfordia == Kuvagalleria == Tiedosto:Blutweiderich 0506112.jpg|Pohjanrantakukka eli rantakukka (Lythrum salicaria) Tiedosto:Cuphea ignea1.jpg|Punatulitorvi (Cuphea ignea) Tiedosto:Cuphea nudicostata 3.jpg|Cuphea nudicostata Tiedosto:Pomegranate flower and fruit.jpg|Granaattiomena (Punica granatum) == Lähteet == == Aiheesta muualla == * Finto: Kassu – Kasvien suomenkieliset nimet: Lythraceae * Luokka:Kasviheimot
Maciej Taff

Maciej Taff on puolalainen vokalisti, joka on yhtyeen Black River laulaja. ==Diskografia== Rootwater * * * Geisha Goner * * Neolithic * Kashtany * Testor * Black River * * * Vierailijana * Vader - * Indukti - * Neolith - == Aiheesta muualla == * Luokka:Puolalaiset metallimusiikin laulajat Luokka:Puolalaiset rocklaulajat Luokka:Puolalaiset sanoittajat Luokka:Syntymävuosi puuttuu Luokka:Elävät henkilöt
Euselachii

Euselachii on rustokalojen alaluokka, joka sisältää leveäsuiset (rauskut ja hait) ja niiden sukupuuttoon kuolleet sukulaiset. Se on toinen kahdesta rustokalojen alaluokasta, toinen on koppapäiset (Holocephali). == Luokittelu == * Alaluokka: Euselachii ** Suku: †Acronemus ** Lahko: †Protacrodontiformes ** Osaluokka: †Hybodonta *** Lahko: †Hybodontiformes ** Osaluokka: Leveäsuiset (Elasmobranchii) == Lähteet == * === Viitteet === Luokka:Rustokalat
Aleksandr Kononov

Aleksandr Terentjevitš Kononov (, 25. maaliskuuta 1895 Daugavpils – 28. lokakuuta 1957 Moskova) oli venäläinen lasten- ja nuortenkirjailija. Aleksandr Kononov syntyi venäläiseen vanhauskoisperheeseen. Hän opiskeli Daugavpilsin reaalikoulussa ja valmistui Pietarin yliopiston juridisesta tiedekunnasta vuonna 1918. Sen jälkeen hän toimi opettajana, johti poliittisen valistustyön osastoa, toimitti pedagogisia julkaisuja ja työskenteli tutkijana. Vuodesta 1930 lähtien Kononov julkaisi lasten ja nuorten kasvatusta käsitteleviä artikkeleita. Hänen ensimmäinen romaaninsa Uprazdnenije Mefistofelja (”Mefistofeleen lakkautus”, 1934) kuvaa ihmisluonnon muutosta Neuvostoliiton ensimmäisen viisivuotissuunnitelman aikana. 1930-luvun lopulta lähtien Kononov toimi etupäässä lastenkirjailijana. Suuri osa hänen teoksistaan kertoo Leninistä. Kirjailijan pääteos on Latgalen työväenliikkeen syntyä kuvaava trilogia Povest o vernom serdtse (”Kertomus uskollisesta sydämestä”, 1949–1957). ==Suomennettuja teoksia== * Kertomuksia Leninistä. Suom. Matti Lehmonen. Helsinki: Kansankulttuuri, 1946. * Kertomuksia Tshapajevista. Suom. I. Letonmäki. Petroskoi: Karjalais-suomalaisen SNT:n valtion kustannusliike, 1952. (Toinen painos Karjala-kustantamo, 1983). * Kuusijuhla Sokolnikissa. Suom. L. Helo. Petroskoi: Karjalais-suomalaisen SNT:n valtion kustannusliike, 1954. * Vieraisilla Kashinossa. Suom. L. Helo. Petroskoi: Karjalais- suomalaisen SNT:n valtion kustannusliike, 1956. * Uskollinen sydän. Suom. Eira Haahti. Petroskoi: Karjalan ASNT:n valtion kustannusliike, 1958. ==Lähteet== Luokka:Neuvostoliittolaiset kirjailijat Luokka:Venäläiset lasten- ja nuortenkirjailijat Luokka:Vuonna 1895 syntyneet Luokka:Vuonna 1957 kuolleet
Haipojan ja Laavatytön ihmeelliset seikkailut

Haipojan ja Laavatytön ihmeelliset seikkailut (The Adventures of Sharkboy and Lavagirl in 3-D) on Robert Rodriguezin ohjaama fantasia-seikkailuelokuva vuodelta 2005. Se tuotettiin valkokankaille 3D-teräväpiirtotekniikalla. Elokuva oli Twilight-näyttelijä Taylor Lautnerin ensimmäinen päärooli elokuvassa. Ohjaaja Robert Rodriguez tunnetaan aiemmista ohjaustöistään Spy Kids -elokuvissa. Elokuva kertoo Max-nimisestä pojasta, jonka unet käyvät toteen, kun hänen kuvittelemansa supersankarit Haipoika ja Laavatyttö pyytävät hänen apuaan. Edessä on huiman jännittävä seikkailu Kuola-planeetalla, jota uhkaa lähestyvä Pimeys. Lastenseikkailu sai kriitikoilta negatiivisen vastaanoton, eikä sen taloudellinen tulos Yhdysvalloissa ollut kovinkaan hyvä. Muualla elokuva kuitenkin menestyi suhteellisen hyvin, ja sitä esitetään edelleenkin. == Rooleissa == === Suomalaiset äänet === Muissa rooleissa: Paula Vesala, Joonathan Kettunen, Lauri Ylönen, Anna Abreu, Markus Bäckman & Katriina Honkanen == Aiheesta muualla == * * Luokka:Robert Rodríguezin ohjaamat elokuvat Luokka:Vuoden 2005 yhdysvaltalaiset elokuvat Luokka:Yhdysvaltalaiset fantasiaseikkailuelokuvat Luokka:Supersankarielokuvat Luokka:3D-elokuvat
Níkos Papatákis

Níkos Papatákis (joskus Nico Papatakis, ; 5. heinäkuuta 1918 Addis Abeba, Etiopia – 17. joulukuuta 2010 PariisiDeath certificate registered by the Pariisi's City Hall (Ranska), Ranska) oli kreikkalainen elokuvaohjaaja. Papatákis asui lapsena vuoroin Etiopiassa, vuoroin Kreikassa. Vuonna 1939 hän asettui Pariisiin ja työskenteli avustajana elokuvissa. Hän hankki omistukseen maineikkaan pariisilaisen klubin La Rose Rouge. Sen laulajiin kuului muun muassa Juliette Gréco. Hän avioitui näyttelijä Anouk Aiméen kanssa, ja he saivat tyttären. Papatákiksen ensimmäinen elokuva Les Abysses synnytti skandaalin. Se osallistui Cannesin elokuvajuhlille 1963, mutta sitä ei suostuttu esittämään. Se perustuu Jean Genet'n näytelmään Piiat. Vuonna 1967 hän ohjasi toisen uskaliaan elokuvan, Oi Voskoi. Algerian sodan aikana hän osallistui Kansallinen vapautusrintaman (FLN) toimintaan. Seuraavan elokuvansa Gloria mundi hän ohjasi 1976 ja palasi jälleen elokuvan pariin 1987 Kreikassa ohjaamallaan elokuvalla I Photografia. Hänen viimeinen ohjauksensa oli Les équilibristes 1992. Kerrotaan, että valokuvaaja Herbert Tobias antoi siihen aikaan tunnetulle mallille Christa Päffgenille, josta myöhemmin tuli laulaja, lempinimen "Nico" tämän entisen poikaystävän Papatákiksen mukaan. == Filmografia == * Les Abysses (1963) (nimellä Nico Papatakis) * Oi Voskoi (1967), Les Pâtres du désordre (Ranska) * Gloria mundi (1976) * I Photographia (1987), La Photo, * Les Équilibristes (1992) ;Näyttelijänä * La rose rouge (1951) == Lähteet == == Aiheesta muualla == * * Níkos Papatákisin muistokirjoitus * Nico's Bio résumé Luokka:Kreikkalaiset elokuvaohjaajat Luokka:Ranskalaiset elokuvaohjaajat Luokka:Vuonna 1918 syntyneet Luokka:Vuonna 2010 kuolleet
Sachin Tendulkar

Sachin Ramesh Tendulkar (; s. 24. huhtikuuta 1973) on intialainen kriketinpelaaja. Tendulkar syntyi Bombayssa Maharashtran osavaltiossa. Hän toimi Mumbai Indians -joukkueen kapteenina. Tendulkar on eniten juoksuja lyönyt pelaaja sekä viisipäiväisissä test-otteluissa että yhden päivän maaotteluissa. Hän löi vuosina 1989–2013 pelaamissaan 200 test-ottelussa kaikkiaan 15 921 juoksua. Hän rikkoi lokakuussa 2008 Brian Laran nimissä olleen entisen ennätyksen, 11 953 juoksua. Yhden päivän maaotteluissa hän löi 463 ottelussa 18 426 juoksua. Tendulkar pelasi ensimmäisen test-ottelunsa Pakistania vastaan 16-vuotiaana 1989. Hän löi ensimmäisen kerran test-centuryn (eli sata juoksua yhdessä test-sisävuorossa) Englantia vastaan 1990. Hän löi ensimmäisenä pelaajana tupla-centuryn (200 juoksua) yhden päivän maaottelussa 2010. Hänestä tuli ensimmäinen pelaaja, joka on lyönyt maaotteluissa sata centurya Bangladeshia vastaan pelatussa yhden päivän maaottelussa 16. maaliskuuta 2012 . Se jäi myös hänen uransa loppusaldoksi. Näistä sadasta centurysta hän löi 51 test-otteluissa ja 49 yhden päivän maaotteluissa. Tendulkar kuului maailmanmestaruuden voittaneeseen Intian joukkueeseen 2011. Hän lopetti uransa 16. marraskuuta 2013, ja samana päivänä hänen ilmoitettiin saavan Bharat Ratnan, Intian korkein siviilipalkinto. ==Lähteet== Luokka:Intialaiset kriketinpelaajat Luokka:Vuonna 1973 syntyneet Luokka:Elävät henkilöt Luokka:Seulonnan keskeiset artikkelit
Annei

Annei () oli perinteisen vallanperimysjärjestyksen mukaan Japanin kolmas keisari. Hänen sanotaan toimineen keisarina vuosina 549 eaa.–511 eaa. Häntä edelsi hänen isänsä Suizei, myyttinen toinen keisari, ja seurasi poikansa Itoku. Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Annein hauta sijaitsee Naran prefektuurin Kashiharassa. Tämä šintolainen muistopyhäkkö on viralliselta nimeltään Unebiyama no hitsujisaru no mihodo no i no e no misasagi (). == Lähteet == == Aiheesta muualla == Luokka:Japanin keisarit
Jitō

Jitō (, 646–703) oli perinteisen vallanperimysjärjestyksen mukaan Japanin 41. keisari. Hän hallitsi vuosina 690–697. Häntä edelsi hänen puolisonsa Tenmu ja seurasi keisari Monmu. Jitō oli yksi kahdeksasta Japanin historian aikana hallinneesta keisarinnasta. Häntä edelsivät Suiko ja Kōgyoku, hänen jälkeensä hallitsivat vuorostaan Genmei, Genshō, Kōken, Meishō ja Go-Sakuramachi. Jitō oli keisari Tenjin toinen tytär. Hän nousi valtaistuimelle keisari Tenmun kuoltua vuonna 686 ja kruunattiin virallisesti vuonna 690. Jitōn valtakaudella otettiin käyttöön yksi varhaisimmista japanilaisista laeista, Asuka- Kiyomihara-laki, ja pääkaupunki siirrettiin Fujiwara-kyōhon. Jitō oli kiihkeä buddhalainen ja tunnettu waka-runoilija. Hänen runojaan on otettu Man’yōshū- runokokoelmaan. Keisarillisen viraston mukaan Jitōn hauta sijaitsee Naran prefektuurin Takaichin piirikunnan Asukassa. Se on nimeltään Hinokuma no ōuchi no misasagi (). == Lähteet == == Aiheesta muualla == Luokka:Japanin keisarinnat
Asenate Manoa

Asenate Manoa (s. 23. toukokuuta 1992 Fidži) on tuvalulainen yleisurheilija, joka kilpailee pikajuoksussa. Hän edustaa seuratasolla Matagigali Clubia. Hän pitää hallussaan maansa ennätystä 100 metrillä ajallaan 13,75 sekuntia. Manoa harjoitteli Funafutin lentokentän kiitotiellä ennen kuin osallistui Pekingin olympialaisiin 2008. Hän karsiutui 100 metrin matkalla kisojen alkuerissä silloisella maansa ennätysajalla 14,05. Kyseessä oli Manoan ensimmäinen juoksu lähtötelineistä synteettisellä radalla. Hän kilpaili seuraavana vuonna MM- kisoissa, joissa hän oli sadalla metrillä eränsä seitsemäs juostuaan maansa ennätykseksi ajan 13,75. Daegun MM-kilpailuissa 2011 hän ei päässyt jatkoon 100 metrin karsintakierrokselta juostuaan ajan 13,92. == Lähteet == Luokka:Tuvalulaiset pikajuoksijat Luokka:Vuonna 1992 syntyneet Luokka:Elävät henkilöt
Pasmajärvi (kylä Kolarissa)

Pasmajärvi on kylä Kolarin kunnassa. Pasmajärvellä asuu noin 30 ihmistä . Pasmajärvellä sijaitsee Kolarin kunnan leirikeskus Tirroniemi. Leirikeskuksessa on majoitus-, ruokailu- ja saunatilat noin 20 hengelle. Paikka on lähes luonnontilainen hiekkarantainen Pasmajärven niemi. Pasmajärvellä sijaitsee vuonna 1888 rakennettu Siikajoen mylly, joka on kunnostettu ja jota käytetään kesäisin perinnepäivien yhteydessä. Alueella on myös vuokrakämppä. Pasmajärven ympäristössä on runsaasti tulipaikkoja ja laavuja, muiden muassa Tirronnokka, Lompolonperä, Kenttäniemi, kylänranta ja Puuromaa. Siikavuomalle on rakennettu lintutorni, joka on osa tulevaa luontopolkua. Pasmajärven kylässä on toiminut Pasmajärven koulu, joka oppilaiden vähyyden takia lakkautettiin vuonna 1999. Kyläkauppa on lakkautettu vuonna 2011. Pasmajärven järvi sijaitsee vaarojen ja pienempien järvien ympäristössä. Järven pinta-ala on 8,3 km2 ja rantaviivaa on yli 23 kilometriä ja se kuuluu Tornionjoen päävesistöön.Pasmajärvi Järviwikissä. Viitattu 19.5.2015. Järvestä saa ahventa, särkeä, haukea, siikaa, muikkua ja muutamia taimeniakin on saatu. Suurin pyydetty hauki on 12,5 kg ja taimen on 8 kg. ==Lähteet== ==Kirjallisuutta== *Nuottavaara-Pasmajärvi-Ruokojärvi-Taapajärven kylähistoria ja -suunnitelma 1984. Kolarin kansalaisopisto, 1984. Luokka:Kolarin kylät
Kohtalokas tapaaminen

Kohtalokas tapaaminen (Kiss Me Deadly) on vuonna 1955 ensi-iltansa saanut Robert Aldrichin ohjaama film noir -elokuva. Elokuvan pääosassa näyttelee Ralph Meeker. Elokuvassa Cloris Leachman ja Maxine Cooper Gomberg näyttelivät ensi kertaa. == Lähteet == == Aiheesta muualla == * * Kiss Me Deadly elokuva- arkistossa (archive.org) * Toni Puurtinen: Kohtalokas tapaaminen. Film-o- holic.com 1.7.2007. * Jyrki Laelma: Kohtalokas tapaaminen. Iltalehti 28.12.2009. * Johan Förnäs: Kohtalokas tapaaminen (K15) (archive.org) Luokka:Film noir -elokuvat Luokka:Vuoden 1955 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Robert Aldrichin ohjaamat elokuvat
Elät vain kahdesti (kirja)

Elät vain kahdesti (You Only Live Twice) on vuonna 1964 julkaistu Ian Flemingin kahdestoista James Bond -romaani. Samana vuonna julkaistiin myös kirjan suomenkielinen versio. Kirjan pohjalta tehty samanniminen elokuva sai ensi-iltansa vuonna 1967. == Henkilöt == * James Bond * Kissy Suzuki * Ernst Stavro Blofeld * Tiger Tanaka * Irma Bunt * M * Dikko Henderson * Mary Goodnight * Miss Moneypenny * Sir James Molony * Bill Tanner == Lähteet == * http://authorscalendar.info/ifleming.htm * Luokka:Englantilaiset romaanit Luokka:Vakoiluromaanit Luokka:James Bond -kirjat Luokka:Vuoden 1964 kirjat
Rauhanosinko

Rauhanosinko eli Peace dividend oli Yhdysvaltain presidentin George H. W. Bushin ja Yhdistyneen kuningaskunnan pääministeri Margaret Thatcherin 1990-luvun alussa luoma termi, jolla he pyrkivät kuvaamaan ilmeisesti omille äänestäjilleen ja taustajoukoilleen, että puolustusmenojen leikkaaminen auttaa kansantaloutta. Se pohjautuu vanhaan "guns versus butter" -teoriaan. Kylmän sodan voiton jälkeen länsimaiden johtajilla oli tarve vähentää puolustusmenoja ja kuvata puolustusmenot taloudellisesti päinvastoin vaikuttavana kuin 1930-luvulta alkaen oli kuvattu. Kansantaloudet ovat viimeisten parinsadan vuoden ajan menneet lamaan sotien päätyttyä muualla paitsi hävinneissä maissa, joissa jälleenrakennus pystytään aloittamaan. "Peace dividend" viittasikin pitempiaikaiseen nousuun - Clintonin kauden dotcom-hype osin liittyy tällaiseen aseista hyödyllisiin tuotteisiin ja teknologioihin siirtymiseen. Jos poliittista halua löytyy, rauhanosinko voi myös kohdistua sosiaalisiin ohjelmiin, köyhyyden vähentämiseen, terveydenhuollon kehittämiseen jne. Peace Dividend voidaan kohdistaa myös negatiivisena tulonsiirtona ylimpien tulonsaajien verojen alentamiseen.Sanjeev Gupta, Benedict Clements, Rina Bhattacharya, and Shamit Chakravarti (2002), "The Elusive Peace Dividend", Finance & Development, IMF:n julkaisu.. Vaikka George Bush vanhempi otti termin käyttöön, Yhdysvaltojen puolustusmäärärähat eivät supistuneet. Niiden vähentäminen oli ollut hyvin vaikeaa jo toisen maailmansodan jälkeenkin. Länsi-Eurooppa ja Venäjä vähensivät merkittävästi puolustusmäärärahojaan, mutta Euroopassakin Englanti vähemmän kuin muut Länsi-Euroopan maat. Yhdysvalloissa puolustusmäärärahoja vähennettiin vuosien 1985 ja 1993 välissä, mutta sen jälkeen rahoitus pysyi muuttumattomana vuoteen 1999 ja kasvoivat voimakkaasti perusteena terrorisminvastainen sota. Puolustumäärärahojen supistaminen on mahdollista vain, jos puolustusvoimilla ja -teollisuudella ei ole kansantaloudessa liian merkittävää osuutta. Vuonna 2008 alkaneessa lamassa muun muassa Saksa on vähentämässä merkittävästi puolustusmäärärahojaan, mutta esimerkiksi julkisen talouden kriisivaltio Kreikka taas ei. ==Lähteet== Luokka:Taloushistoria Luokka:Sotatieteet Luokka:Rauha
STS-121

STS-121 oli Nasan 115. avaruussukkulalento ja Kansainvälisen avaruusaseman (ISS) tarviketäydennyslento ULF 1.1. Se lennettiin Discovery- avaruussukkulalla. STS-121 oli Discoveryn 32. sukkulalento ja 18. sukkulalento ISS-avaruusasemalle. Lennon tärkeimpänä päämääränä oli testata uusia turvallisuus- ja korjaustekniikoita, joita oli kehitetty helmikuussa 2003 tapahtuneen avaruussukkula Columbian onnettomuuden (STS-107) jälkeen, sekä kuljettaa tarvikkeita, laitteita ja Euroopan astronauttijoukkojen astronautin Thomas Reiterin ISS-avaruusasemalle."STS-121 Nasa Press Kit" NASA Press Kit - STS-121, May 2006. STS-121 oli toinen ja samalla viimeinen Return to Flight -ohjelman koelento sitten Columbian onnettomuuden. Edellistä STS-114-koelentoa seurasi järjestyksessä STS-121, sillä Nasa halusi käyttää seuraavaa vapaata lentoa koelentona ja lennot STS-115–STS-120 oli jo varattu muuhun käyttöön. Onnistuneen STS-121-lennon myötä sukkulaohjelma siirtyi takaisin normaaliin toimintaan ja ISS:n kokoonpanotehtävien pariin. Discovery laukaistiin 4. heinäkuuta 2006 kello 18:37:55 (UTC) Kennedyn avaruuskeskuksesta. Ensimmäistä kertaa sukkula laukaistiin Yhdysvaltain itsenäisyyspäivänä. Avaruussukkula laskeutui takaisin Kennedyn avaruuskeskukseen 13 päivän päästä 17. heinäkuuta kello 13:14:43 UTC. Discovery testasi lennollaan sukkulan uusia lähtöä seuraavia lämpöeristyksen kunnon tutkimus-, kuvaamis- ja korjausmenetelmiä. Reiterin kuljetus ISS-avaruusasemalle täydensi ISS:n Columbian onnettomuutta seuranneen kaksimiehisen miehistön kolmimiehiseksi. Discovery kuljetti ISS- avaruusasemalle Euroopan avaruusjärjestön kehittämän –80 celsiusasteen laboratoriopakastimen (”Minus Eighty Degree Laboratory Freezer for ISS”, lyhenne MELFI). Pakastin asennettiin aseman Destiny-laboratoriomoduuliin. == Miehistö == * Steven Lindsey (4. lento) – komentaja * Mark E. Kelly (2. lento) – pilotti * Michael Fossum (1. lento) – tehtäväspesialisti * Lisa Nowak (ainoa avaruuslento) – tehtäväspesialisti * Stephanie Wilson (1. lento) – tehtäväspesialisti * Piers Sellers (2. lento) – tehtäväspesialisti * Thomas Reiter (2. lento) – tehtäväspesialisti, ISS:n Retkikunta 13:n lentoinsinööri Lento jäi Lisa Nowakin ainoaksi lennoksi tämän yksityiselämään liittyneiden tapahtumien vuoksi. == Lähteet == == Aiheesta muualla == * STS-121 mission overview * Additional NASA STS-121 mission info * NASA mission summary Dec 2003 * Spacefacts page of STS-121 * Return to Flight: NASA's road to STS-121 * STS-121 Video Highlights, 22 min Luokka:Avaruussukkulalennot Luokka:Vuoden 2006 avaruustoiminta
Herb Brooks Arena

Herb Brooks Arena (vuoteen 2005 asti Olympic Center) on Lake Placidissa, Yhdysvalloissa sijaitseva monitoimiareena. Areena rakennettiin Lake Placidin vuoden 1932 talviolympialaisia varten. Kyseisissä olympiakisoissa areenalla järjestettiin taitoluistelu kokonaisuudessaan ja puolet jääkiekko-otteluista. Vuoden 1980 talviolympialaisissa areena isännöi lukuisia olympiatapahtumia, joista kuuluisimpana jääkiekon loppuottelu Yhdysvallat–Neuvostoliitto. Kyseinen ottelu, joka tunnetaan nimellä Miracle on Ice, päättyi Yhdysvaltojen 4–3-voittoon, ja samalla päättyi Neuvostoliiton neljän peräkkäisen jääkiekon olympiavoiton putki. Miracle on Icen 25-vuotispäivän kunniaksi areena nimettiin uudelleen vuonna 2005 Herb Brooks Arenaksi joukkueen kultaan valmentaneen Herbert Brooksin kunniaksi.http://www.usatoday.com/sports/olympics/winter/2005-02-24-brooks- rink_x.htm ==Lähteet== ==Aiheesta muualla== *Virallinen kotisivu Luokka:New Yorkin osavaltion jäähallit Luokka:Talviolympialaiset 1932 Luokka:Talviolympialaiset 1980
Party

Party on Iggy Popin viides sooloalbumi. Se julkaistiin kesäkuussa 1981 Arista- levymerkin kautta. Tällä albumilla Pop teki yhteistyötä kitaristi Ivan Kralin kanssa, joka tunnetaan parhaiten Patti Smithin kitaristina ja basistina 1970-luvulta. Party on tyyliltään radioystävällinen rock- ja pop-albumi, mutta se ei osoittautunut suureksi menestykseksi. Levyn tunnetuin kappale on pieneksi hitiksi noussut ”Bang Bang”. Levyllä on myös kaksi lainakappaletta, Iggyn tulkinnat soul-laulaja Phil Phillipsin kappaleesta ”Sea of Love” sekä tulkinta The Outsiders -yhtyeen kappaleesta ”Time Won't Let Me.” === Bang Bang === Iggy Popin omaelämäkerran I Need More mukaan hän kirjoitti ”Bang Bang” -kappaleen, koska Arista Records vaati häneltä kaupallisen albumin ja singlen. Iggy kertoi saaneensa idean kappaleeseen luettuaan Tom Wolfen kirjan The Right Stuff. Kirja käsittelee astronauttien ihmissuhteita ja kokemuksia avaruudessa. David Bowie levytti myöhemmin cover-version ”Bang Bang” -kappaleesta albumilleen Never Let Me Down vuonna 1987. == Kappaleet == # # # # # # # # # # == Muusikot == * Iggy Pop – laulu * Ivan Kral – kitara, koskettimet * Rob Duprey – kitara * Michael Page – basso * Douglas Bowne – rummut * Jimmy Whizner – sovitus kappaleissa "Sea of Love", "Bang Bang" ja "Time Won't Let Me" * The Uptown Horns – vaskipuhallin kappaleissa "Pleasure", "Sincerity", "Houston Is Hot Tonight" ja "Happy Man" == Lähteet == Luokka:Vuoden 1981 albumit Luokka:Iggy Popin albumit
Itävalta talviolympialaisissa 1932

Itävalta saavutti Lake Placidin talviolympialaisista 1932 kaksi mitalia, molemmat taitoluistelusta. Karl Schäfer voitti kultaa miesten yksinluistelusta, ja Fritzi Burger hävisi vain norjalaiselle Sonja Henielle naisten yksinluistelussa. Kisojen mitalitilastossa Itävalta sijoittui kuudenneksi. Itävallan joukkue koostui seitsemästä urheilijasta, joista yksi oli nainen. == Mitalistit == === Kultaa === * Karl Schäfer – Taitoluistelu, miesten yksinluistelu === Hopeaa === * Fritzi Burger – Taitoluistelu, naisten yksinluistelu == Lähteet == * Austria at the 1932 Lake Placid Winter Games Sports Reference LLC. Talviolympialaisissa 1932 Luokka:Valtiot talviolympialaisissa 1932
Tero Lepola

Tero Lepola (s. 29. toukokuuta 1979) on pesäpalloilija, joka edustaa kaudella 2011 Jokioisten Koetusta. Lepola pelasi ensimmäiset ottelunsa Superpesiksessä 1997 Loimaan Palloilijoissa. Hän edusti seuraa myös seuraavan kauden ajan. Kauden 1999 hän pelasi Haminan Palloilijoissa ennen siirtymistään Jyväskylän Kiriin kahdeksi vuodeksi. Lepola kuitenkin palasi Loimaalle kahdeksi vuodeksi Ykköspesikseen. Loimaa-vuosien jälkeen Lepola siirtyi Hyvinkään Tahkoon seitsemäksi vuodeksi. == Saavutukset == === Pelaajana === * 1 SM-kulta: 2007 ==Lähteet== * http://www.jokioistenkoetus.fi/?action=team&player;=lepola === Viitteet === Luokka:Suomalaiset pesäpalloilijat Luokka:Vuonna 1979 syntyneet Luokka:Elävät henkilöt
Alamo (vuoden 1960 elokuva)

Alamo (The Alamo) on yhdysvaltalainen elokuva vuodelta 1960. Elokuva oli John Waynen esikoisohjaus. Wayne toimi myös elokuvan tuottajana ja näytteli yhden sen päärooleista. Elokuva kuvaa vuonna 1836 tapahtunutta Alamon taistelua, jossa everstit William B. Travis (Laurence Harvey), Davy Crockett (John Wayne) ja Jim Bowie (Richard Widmark) puolustivat Alamon linnoitusta yhdessä 184 miehen kanssa meksikolaisen kenraali Antonio López de Santa Annan joukkoja vastaan. Elokuva kuvattiin Brackettvillessa, noin 160 kilometrin päässä taistelun alkuperäiseltä tapahtumapaikalta. Kuvauspaikalla toimii nykyään elokuvakylä ja turistikohde Alamo Village, jossa on kuvattu yli 200 elokuvaa, televisiosarjaa, dokumenttielokuvaa ja musiikkivideota. == Näyttelijät == == Lähteet == == Aiheesta muualla == * Luokka:Vuoden 1960 yhdysvaltalaiset elokuvat Luokka:Yhdysvaltalaiset sotaelokuvat Luokka:Tositapahtumiin perustuvat elokuvat Luokka:John Waynen ohjaamat elokuvat Luokka:Parhaan äänityksen Oscar-palkinnon saaneet elokuvat Luokka:Golden Globe -palkitut elokuvat
Alamo (täsmennyssivu)

Alamo voi tarkoittaa muun muassa * Alamo, entinen lähetysasema ja linnoitus San Antoniossa, Teksasissa, Yhdysvalloissa. * Alamo, John Waynen ohjaama elokuva vuodelta 1960. * Alamo, John Lee Hancockin ohjaama elokuva vuodelta 2004.
IKV-3 Kotka

IKV-3 Kotka oli suomalainen vapaan luokan purjelentokone, jonka suunnittelivat Tuomo Tervo ja Jorma Jalkanen. Prototyypin ensilento tehtiin vuonna 1966. IK- Vasama ja Lentokonetehdas K. K. Lehtovaara valmistivat mallia vain yhden koneen. Lyhenne IKV tuli Ilmailukerho Vasamasta. ==Tiedot== * kapasiteetti: ohjaaja * pituus 7,7 m * kärkiväli 18 m * korkeus 0,8 m * siipipinta-ala 17 neliömetriä * tyhjäpaino 273 kg * lentopaino 383 kg * suurin nopeus 250 km/h * liitoluku 38-40 ==Lähteet== *Tuomo T, Pitkäsiipinen, Ilmailu, December 1965 Luokka:Suomalaiset purjelentokoneet Luokka:1960-luvun purjelentokoneet
David Hofer

David Hofer (s. 21. kesäkuuta 1983 Bolzano) on italialainen uransa lopettanut maastohiihtäjä. Hofer kilpaili maailmancupissa ensimmäisen kerran 22. lokakuuta 2005 Düsseldorfin vapaan hiihtotavan sprintissä. Ensimmäisen kerran hän pääsi maailmancupin pisteille 14. joulukuuta 2008 oltuaan 23:s Davosin vapaan hiihtotavan sprinttikilpailussa. Kymmenen parhaan joukkoon hän sijoittui henkilökohtaisessa kilpailussa ensimmäisen kerran tammikuussa 2009 Whistler Olympic Parkin 30 kilometrin yhdistelmäkilpailussa, jossa hän oli neljäs. Ensimmäisen palkintosijansa hän sai oltuaan kolmas Sotšin vapaan hiihtotavan sprintissä helmikuussa 2013. Maailmancupin parisprintissä hän on sijoittunut kolmanneksi Fabio Pasinin kanssa Düsseldorfissa kaudella 2010–2011 ja Fulvio Scolan kanssa Milanossa kaudella 2011–2012. Val di Fiemmen MM- kilpailuissa 2013 hän sijoittui parisprintissä viidenneksi ja 15 kilometrin vapaan hiihtotavan kilpailussa 13:nneksi. Sotšin olympialaisissa 2014 hän oli vapaan hiihtotavan sprintissä 15:s. == Lähteet == Luokka:Italialaiset maastohiihtäjät Luokka:Vuonna 1983 syntyneet Luokka:Elävät henkilöt
Quincy Detenamo

Quincy Detenamo (s. 8. maaliskuuta 1979 Buada) on naurulainen entinen painonnostaja. Myös Quincyn serkku Itte on kilpaillut painonnostossa. Detenamo osallistui Atlantan olympialaisiin 1996, joissa hän sijoittui 20:nneksi alle 76-kiloisten sarjassa yhteistuloksellaan 252,5 kiloa. Hän oli mukana myös alle 77-kiloisten sarjassa MM-kisoissa 1998, joissa hän oli kahdeskymmenestoinen. Detenamo voitti Oseanian-mestaruuskilpailuissa pronssia vuosina 2000 ja 2004. Vuonna 2005 Detenamo tuomittiin 39-vuotiaan prostituoidun taposta. Hän kuristi naisen Australiassa vuonna 2004 ja joutui pidätetyksi palattuaan maahan myöhemmin samana vuonna. == Lähteet == Luokka:Naurulaiset painonnostajat Luokka:Vuonna 1979 syntyneet Luokka:Elävät henkilöt
John Garang

John Garang de Mabior (23. kesäkuuta 1945 Bor – 30. heinäkuuta 2005 Etelä- Sudan) oli sudanilainen poliitikko ja kapinallisjohtaja. Hän johti Sudanin kansanvapautusarmeijaa (SPLA) Sudanin toisessa sisällissodassa vuosina 1983–2005. Sodan päätyttyä rauhansopimukseen hän toimi Sudanin 1. varapresidenttiä noin puolen vuoden ajan. Garang kuoli helikopterionnettomuudessa heinäkuussa 2005. Etnisyydeltään Garang oli dinka. == Lähteet == *BBC:n muistokirjoitus === Viitteet === Luokka:Sudanilaiset poliitikot Luokka:Vuonna 1945 syntyneet Luokka:Vuonna 2005 kuolleet Luokka:Lento-onnettomuudessa kuolleet
John Konkola

John William Konkola "Körmy" (vuoteen 1929 Hertzberg; (9. toukokuuta 1886 Jämsä – 28. tammikuuta 1955 Jyväskylä) oli Suomen Joutsenen toinen päällikkö vuosina 1932–1938. Konkola oli sotilasarvoltaan komentajakapteeni ja koulutukseltaan myös merikapteeni. Hän oli myös AICH-yhdistyksen Albatrossi eli kiertänyt Kap Hornin lastipurjelaivan päällikkönä. Konkolan vanhemmat olivat Alfred Herzberg ja Elina Konkola. Konkolan 1. puoliso oli Hellin Valta 1910–1923. 2. puoliso oli Sylva Magnusson ja 3. puoliso oli Elna Backström ==Ura== Vuosina 1902–12 Hertzberg purjehti kuusi ja puoli vuotta suomalaisilla, englantilaisilla ja norjalaisilla purjelaivoilla. Tästä ajasta hän toimi perämiehenä 10 kuukautta. Vuonna 1913 hän valmistui merikapteeniksi Helsingin Merikoulusta. Valmistuttuaan hän toimi 2 ½ vuotta Jämsä-laivan päällikkönä Jyväskylän – Lahden reitillä. Hertzberg kuului Jyväskylän suojeluskuntaan. Vuonna 1918 hän kävi Vöyrin koulun ja osallistui vapaussodassa Kurun taisteluun Hjalmarsonin osastossa. Kesällä 1925 hän oli miinalaiva M-1:n (myöhemmin Louhi) päällikkönä, kun se teki matkan Norjan rannikkoa pitkin Petsamoon. Vuonna 1928 hänet nimitettiin komentajakapteenin virkaan ja määrättiin tykkivenelaivueen päälliköksi. Vuonna 1929 hän muutti nimensä Konkolaksi äitinsä mukaan. Vuonna 1932 hänet nimitettiin Suomen Joutsenen uudeksi päälliköksi Fär-saarilla uhanneen haaksirikon jälkeen. Konkola oli Suomen Joutsenen päällikkönä kaikilla kahdeksalla valtameripurjehduksella. Kahdeksannella matkalla hän joutui luopumaan aluksen päällikkyydestä sairaskohtauksen jälkeen. Toivuttuaan sydänkohtauksesta hän jatkoi palvelustaan komentajaksi ylennettynä ensin sukellusvenelaivueen päällikkönä ja vuodesta 1939 Turun Laivastoaseman päällikön apulaisena ja päällikkönä, kunnes sai eron 16. heinäkuuta 1940 sairautensa takia. Eläkepäivinään hän toimi Jyväskylän ja Lahden välillä seilaavien matkustajalaivojen päällikkönä 1948–54. Aalste, J: "Suomen Joutsen.", sivu 23. Merikustannus Oy, 1989 ==Lähteet== Luokka:Suomalaiset merikapteenit Luokka:Suomen sisällissodan valkoiset Luokka:Vuonna 1886 syntyneet Luokka:Vuonna 1955 kuolleet
Silava

Silava on sian nahanalaista rasvaa.Turtia 2009, s. 529. Sian elinten ympärillä olevasta rasvasta käytetään nimitystä ihra.Lehmusoksa 1998, s. 241. Molempia käytetään esimerkiksi laardin valmistamiseen.Turtia 2009, s. 281. Termejä ihra ja silava käytetään usein ristiin. Silavaa käytetään ruoanlaitossa ja ruoanlaittovälineiden kuten paistinpannujen käsittelyyn. ==Ravintosisältö== Sian selkäsilavan keskimääräinen perusravintoainesisältö 100 grammaa kohti Finelin mukaan: Ravintoaine Määrä / 100 g Proteiini 1,9 g Rasvahapot: 94,0 g \- tyydyttyneet 36,4 g \- yksittäistyydyttymättömät 42,0 g \- monityydyttymättömät 14,9 g ==Lähteet== * * ===Viitteet=== == Aiheesta muualla == Luokka:Sianliha
Katrine Lunde

Katrine Lunde (ent. Haraldsen, s. 30. maaliskuuta 1980 Kristiansand) on norjalainen käsipalloilija ja olympiavoittaja. Hän edustaa kaudella 2017–2018 Vipers Kristiansandia. Aiemmin hän on edustanut muun muassa tanskalaisseuroja Aalborg DH ja Viborg HK, unkarilaista Győri ETO KC:tä sekä venäläistä Rostov- Donia. Pelipaikaltaan Lunde on maalivahti. Lunde voitti Norjan joukkueessa olympiakultaa Pekingissä 2008 ja Lontoossa 2012 sekä saavutti olympiapronssia Rio de Janeirossa 2016. MM-mitaleita hänellä on neljä, joista yksi on kultaa, ja EM-mitaleita kuusi, joista viisi on kultaista. Norjan maajoukkueessa Lunde pelasi ensimmäisen kerran syyskuussa 2002, ja kaikkiaan hän on pelannut 279 maaottelua, joissa hänen on onnistunut tehdä kolme maalia. Ennen Unkariin siirtymistään Lunde pelasi tanskalaisseuroissa ja voitti Viborg HK:n pelaajana käsipallon naisten Mestarien liigan kahdesti vuosina 2009 ja 2010. Lunde on ollut aviossa norjalaisen jalkapalloilijan Tom Reidar Haraldsenin kanssa. Lunden kaksoissisar Kristine Lunde-Borgersen on myös käsipallon olympiavoittaja ja moninkertainen arvokisamitalisti. == Lähteet == *Katrine Lunde Haraldsen – Sports Reference LLC. *Maajoukkueprofiili Norjan käsipalloliiton sivustolla === Viitteet === Luokka:Norjalaiset käsipalloilijat Luokka:Norjalaiset olympiavoittajat Luokka:Vuonna 1980 syntyneet Luokka:Elävät henkilöt
Footbagin MM-kilpailut 2003

Footbagin MM-kilpailut 2003 järjestettiin Prahassa. Tämä kilpailu oli ensimmäinen, joka pidettiin Pohjois-Amerikan ulkopuolella. Kisoissa tehtiin osallistujaennätys, joka oli 215 osanottajaa. ==Tulokset== ===Miesten Freestyle=== Sij. Kilpailija Teknikaaliset pisteet Taiteelliset pisteet Pisteet yhteensä 1\. Vasek Klouda 1 1 1 1 1 2 2 1 1 1 1 1 14 2\. Ryan Mulroney 2 2 2 2 2 1 1 2 2 3 2 2 23 3\. Yacine Merzouk 3 6 5 2 4 8 2 2 3 2 4 6 47 4\. Jan Weber 7 5 3 5 3 3 9 7 6 4 3 4 59 5\. Peter Irish 4 3 7 7 5 4 4 4 4 8 5 5 60 6\. Sunil Jani 5 4 9 4 7 5 6 5 8 6 6 3 68 7\. Greg Nelson 5 7 8 7 8 7 4 6 5 4 7 7 75 8\. Ales Zelinka 9 8 4 5 6 6 10 10 10 10 8 8 94 9\. Scott Davidson 8 9 6 9 10 9 7 8 7 7 9 9 98 10\. Ellis Piltz 10 10 10 10 9 10 8 9 9 9 10 10 114 ===Naisten Freestyle=== Sij. Kilpailija Teknikaaliset pisteet Taiteelliset pisteet Pisteet yhteensä 1\. Carol Wedemeyer 1 1 1 2 3 2 3 2 2 2 2 2 23 2\. Isabelle Widmer 3 3 3 3 2 3 2 1 1 1 1 1 24 3\. Jane Zerbe 2 1 2 1 1 1 1 3 4 3 3 3 25 4\. Nadine Beyeler 4 5 4 4 4 4 4 5 3 5 5 5 52 5\. Caroline Bourguoin 5 4 5 5 5 5 5 4 5 4 4 4 55 6\. Sunny Freeman Genz 6 6 6 6 6 6 6 6 6 6 6 6 72 ==Lähteet== Luokka:Footbag Luokka:Maailmanmestaruuskilpailut
Sheffield (täsmennyssivu)

Sheffield tarkoittaa muun muassa seuraavia: *Sheffield, kaupunki Englannin pohjoisosassa *Sheffield, kaupunki Yhdysvaltain Alabamassa *Sheffield, saksalaisen dance-yhtye Scooterin albumi *Sheffield United FC, englantilainen jalkapalloseura *Sheffield Wednesday FC, englantilainen jalkapalloseura *Sheffield Football Club eli Sheffield FC eli Sheffield Club on 1857 perustettu maailman vanhin jalkapalloseura. *Sheffield Steelers, englantilainen jääkiekkojoukkue *Sheffieldin yliopisto, yliopisto Sheffieldin kaupungissa ;Britannian kuninkaallinen laivasto *HMS Sheffield (24), Town- luokan kevyt risteilijä *HMS Sheffield (D80), Tyypin 42 hävittäjä *HMS Sheffield (F96), Tyypin 22 fregatti ==Sukunimi== *Bill Sheffield (1928–2022), yhdysvaltalainen poliitikko *Charles Sheffield (1948–2002), englantilainen fyysikko ja tieteiskirjailija *Johnny Sheffield (1931–2010), yhdysvaltalainen näyttelijä *Rob Sheffield (s. 1966), yhdysvaltalainen musiikkitoimittaja ja kirjailija *Skip Sheffield (s. 1981), yhdysvaltalainen showpainija
Thomas Hearns

Thomas Hearns (s. 18. lokakuuta 1958 Memphis, Tennessee) on yhdysvaltalainen nyrkkeilijä. Hän voitti kaikkiaan 8 maailmanmestaruutta kuudessa eri painoluokassa. == Saavutukset == Hearns on historian ensimmäinen nyrkkeilijä, joka on voittanut maailmanmestaruuden neljässä eri painoluokassa. Hän on myös ensimmäinen joka on voittanut viisi mestaruutta viidessä eri painoluokassa. Hän iski urallaan lukuisia ikimuistoisia tyrmäysiskuja ja häntä pidetään yhtenä kaikkien aikojen parhaimmista tyrmääjistä. Hänet äänestettiin kaikkien aikojen parhaimmaksi ylemmän välisarjan nyrkkeilijäksi arvostetussa nyrkkeilyaiheisessa Ring Magazine-lehdessä ja sai "Fighter of the Year" -palkinnon vuonna 1980 ja 1984. Hearns otteli kaikkiaan kahtakymmentäyhtä nykyistä, mennyttä tai tulevaa maailmanmestaria vastaan. == Nyrkkeilijänä == Hän oli poikkeuksellisen pitkä välisarjalaiseksi (185 cm) ja hänellä oli leveä selkä ja huomattavan pitkät käsivarret. Hearnsilla olikin hyvä ulottuvuus ja ennen kaikkea ainutlaatuisen tuhoisa iskuvoima ja hänestä käytettiin liikanimeä The Hitman (). Hänen tavaramerkkejään olivat tuhoisa oikeankädenlyönti, voimakas vasen koukku sekä erikoinen otteluasento; hän piti aina vasenta kättään normaalia alempana houkutellakseen vastustajan iskujenvaihtoon, lisätäkseen nopeutta ja mahdollistaakseen jabin lyönnin eri kulmista (tekniikka nimeltä flicker jab, suom. välähtävä jabi). == Aiheesta muualla == * Ammattilaisottelutilastot Boxrec-tietokannassa * tommyhearns.com – infosivusto Luokka:Yhdysvaltalaiset nyrkkeilijät Luokka:Vuonna 1958 syntyneet Luokka:Elävät henkilöt
Joseph Sweetman Ames

Joseph Sweetman Ames (3. heinäkuuta 1864 Manchester, Vermont, YhdysvallatCrew, s. 182. – 24. kesäkuuta 1943Crew, s. 197.) oli yhdysvaltalainen fyysikko, joka oli Johns Hopkinsin yliopiston rehtori 1929–1935. Ames valmistui Johns Hopkinsin yliopistosta 1886 ja matkusti tämän jälkeen Berliiniin työskentelemään Hermann von Helmholtzin laboratorioon. Seuraavana vuonna hän palasi Johns Hopkinsiin, missä tutki spektroskopiaa Henry Rowlandin kanssa. Vuodet 1888–1891 Ames oli apulaisena Rowlandin laboratoriossa. Hän väitteli tohtoriksi vuonna 1890 ja sai paikan yliopiston fysiikan apulaisprofessorina 1891. Professoriksi hänet ylennettiin vuonna 1899. Rowland kuoli vuonna 1901, ja Amesista tuli laboratorion uusi johtaja. Ames jatkoi tutkimusurallaan spektroskopian kehittelyä.Bugos, s. 262. Ames oli vuonna 1915 National Advisory Committee for Aeronauticsia (NACA) ensimmäisiä jäseniä. Hänet nimitettiin NACA:n fysiikan vastaavaksi todennäköisesti taitavien tutkimusjohtamistaitojensa ja julkiseen palveluun kohdistuneen kiinnostuksensa ansiosta. Ames nimettiin NACA:n hallintokomitean puheenjohtajaksi vuonna 1927. Hän piti NACA:n pystyssä, kun Herbert Hoover yritti lopettaa sen ja siirtää sen tehtävät teollisuudelle.Bugos, s. 264-265. Ames valittiin vuonna 1929 Johns Hopkinsin yliopiston presidentiksi. Hän pelasti yliopiston 1930-luvun laman aikana konkurssilta, kun hän vetosi rohkeasti yliopiston alumniin.Bugos, s. 263. Vuonna 1935 Ames jäi eläkkeelle Johns Hopkinsin yliopistosta. Hän sai aivohalvauksen toukokuussa 1937, mikä aiheutti hänen vartalonsa oikeanpuolen halvaantumisen. Hän erosi samantien NACA:n hallintokomitean puheenjohtajan paikalta ja jätti hallintokomitean lokakuussa 1937.Bugos, s. 266. Hän kuoli vuonna 1943. == Lähteet == * * === Viitteet === == Aiheesta muualla == Luokka:Yhdysvaltalaiset fyysikot Luokka:Yhdysvaltain yliopistojen rehtorit Luokka:Yhdysvaltalaiset professorit Luokka:Vuonna 1864 syntyneet Luokka:Vuonna 1943 kuolleet
Richelieu (joki)

Richelieu on 124 kilometriä pitkä Saint Lawrencen sivujoki Etelä-Québecissä Kanadassa. Se on nimetty kardinaali Richelieun mukaan. == Luonto ja maantiede == Richelieu saa alkunsa Yhdysvalloissa sijaitsevasta Champlainjärvestä, josta se virtaa kohti pohjoista Québecin provinssiin. Joen yläjuoksulla on useita pikkukaupunkeja, esimerkiksi Saint-Jean-sur-Richelieu, Chambly, Beloeil ja Mont-Saint-Hilaire. Saint-Jeanin ja Chamblyn välillä joessa on koskia, joiden ohi on rakennettu Chamblyn kanava. Alajuoksulla asutuskeskukset ovat pienempiä mutta maalauksellisempia, ja niistä huomattavimpia ovat Saint-Charles-sur- Richelieu, Saint-Denis-sur-Richelieu ja Saint-Ours. Joki yhtyy Saint Lawrenceen lähellä Saint-Pierren järveä Sorel-Tracyn kaupungissa. == Historia ja merkitys == Richelieujoella on ollut keskeinen rooli Québecin historiassa. Sen ensimmäisiä pysyviä asukkaita olivat irokeesit, huronit ja algonkinit. Uuden-Ranskan perustajana pidetty Samuel de Champlain teki tutkimusmatkan joelle vuonna 1608, pian Kanadaan saapumisensa jälkeen. Richelieujoki oli sotilaallisesti tärkeä koko Ranskan vallan ajan, ja ranskalaiset rakensivat sen rannoille useita linnoituksia. Hyvän puolustusjärjestelmän ja hedelmällisen maan houkuttelemina jokilaaksoon saapui paljon kanadanranskalaisia maanviljelijöitä. Englannin saatua Kanadan valtaansa vuosina 1759–60, pian Amerikan vallankumouksen jälkeen, seudulle alkoi muuttaa brittisotilaita ja lojalisteja. Yhdysvaltain vapaussodan alussa amerikkalainen upseeri Benedict Arnold hyökkäsi brittien siirtomaa-alueille ja valtasi useita Richelieujoen rannalla sijainneista linnoituksista. Myös monet vuosien 1837–38 kansannousuista tapahtuivat Richelieujoen rantakylissä, esimerkiksi Saint- Charlesissa ja Saint-Denis’ssä. Richelieujoen taloudellinen merkitys suureni 1800-luvulla. Vuonna 1843 valmistunut Chamblyn kanava helpotti puun, sellun, heinän ja hiilen rahtaamista Yhdysvalloista Montréaliin. Kaupankäynnin ansiosta Sorelin ja Saint-Jeanin väkiluku alkoi kasvaa, ja ne saivat kaupunkioikeudet 1850-luvulla. Samoihin aikoihin Yhdysvalloista rakennettiin kuitenkin Montréaliin johtava rautatie, joka syrjäytti vähitellen jokikuljetukset. Niinpä 1800-luvun lopussa ja 1900-luvulla talouden painopiste siirtyi kaupankäynnistä teollisuuteen. Richelieujoen laaksossa harjoitetaan edelleen paitsi teollista ja sotilaallista toimintaa myös maataloutta, ja sieltä saadaan Québecin parhaat viljasadot. Kanadan ympäristöministeriön Québecin osastoon kuuluu yksikkö, jonka toimialueena on pelkästään Richelieujoen laakso. Se hallinnoi Chamblyn kanavaa ja suorittaa arkeologisia kaivauksia esimerkiksi Chamblyn ja Lennoxin linnoituksissa. == Lähteet == == Aiheesta muualla == Luokka:Québecin joet Luokka:Saint Lawrencen vesistö
Final Destination 5

Final Destination 5 on 3D-kauhuelokuva, joka jatkaa Final Destination -elokuvasarjaa. Elokuvan on ohjannut Steven Quale ja käsikirjoituksen on tehnyt Eric Heisserer. Elokuva kuvattiin Vancouverissa, missä kolme edellisistä filmeistä kuvattiin. Kuvaukset alkoivat syyskuussa 2010. == Juoni == Sam Lawton (Nicholas D’Agosto) saa ennakkonäyn romahtavasta sillasta, joka tulee surmaamaan hänet ja monia muita. Kun näky muuttuu todeksi, Sam onnistuu pelastamaan itsensä lisäksi joitain muita. Sam havaitsee tyttöystävänsä Mollyn (Emma Bell) kanssa, että jälleen kerran Kuolema on eloonjääneiden perässä. Kuolemat * Candice: Putoaa eritasonojapuilta. * Isac: Buddhapatsas putoaa hänen päähänsä. * Olivia: Putoaa ikkunasta. * Roy: Nostokoukku lävistää hänen päänsä. * Dennis: Hiomakone käynnistyy ja lennättää jakoavaimen hänen päähänsä. * Peter: Joutuu lihavartaan lävistämäksi. * Molly: Lentokoneen kylki repeytyy auki, repien hänen istuimensa paikaltaan ja Molly sinkoutuu päin lentokoneen siipeä murskautuen palasiksi. * Sam: Lentokone räjähtää ja Sam menehtyy liekkimereen. * Nathan: Räjähtävän lentokoneen laskuteline putoaa hänen päälleen, murskaten hänet. == Näyttelijät == == Lähteet == Luokka:Vuoden 2011 yhdysvaltalaiset elokuvat Luokka:Final Destination -elokuvat Luokka:3D-elokuvat
Thomas Dewey

Thomas Edmund Dewey (24. maaliskuuta 1902 – 16. maaliskuuta 1971)http://www.deweydefeatstruman.com/Deweybio.htm oli yhdysvaltalainen republikaanipoliitikko. Hän oli New Yorkin kuvernööri vuosina 1943–1954. Dewey oli ehdokkaana Yhdysvaltain presidentiksi vuosina 1944 ja 1948, ja hävisi molemmat vaalit. == 1948 presidentinvaalit == Thomas Deweya pidettiin ennakkosuosikkina vaalien voitossa, ja vain muutama päivä ennen vaaleja gallupit näyttivät suuria marginaaleja Thomas Deweylle. Monet yhdysvaltalaiset lehdet olivat valmiiksi tulostaneet sanomalehtiä, joissa luki "Dewey defeats Truman!", mutta Truman kuitenkin teki yllätysvoiton vaaleissa. Vaaleja seuranneena päivänä Presidentti Harry S. Truman esitteli lehdistölle Chicago Daily Tribune-lehden Dewey defeats Truman-lehteä kotikaupungissaan, Kansas Cityssa jolloin Truman oli kuitenkin voittanut vaalit. Vaalien tulosta pidetään yhtä Yhdysvaltain presidenttivaalien historian suurimpana yllätysvoittona. ==Lähteet== Luokka:New Yorkin kuvernöörit Luokka:Yhdysvaltalaiset republikaanipoliitikot Luokka:Vuonna 1902 syntyneet Luokka:Vuonna 1971 kuolleet
Marokon maanjäristys 2004

Marokon maanjäristys 2004 oli voimakkuudeltaan 6,4 magnitudin maanjäristys, joka tapahtui 24. helmikuuta 2004. Ainakin 628 ihmistä kuoli, 926 haavoittui ja yli 15 000 henkeä jäi kodittomaksi. Jälkijäristykset surmasivat ainakin kolme ihmistä ja tuhosivat aiemmin heikentyneitä rakennuksia. ==Lähteet== Luokka:Vuoden 2004 maanjäristykset 2004
Robin Lehner

Robin Lehner (s. 24. heinäkuuta 1991 Göteborg, Ruotsi) on ruotsalainen jääkiekkoilija, pelipaikaltaan maalivahti. Hän edustaa NHL-seura Vegas Golden Knightsia. Isokokoisen Lehnerin vahvuuksiin kuuluvat ketteryys, peittävyys ja poikittaisliikkeet. ==Ura== Lehner on Mölndal IF:n kasvatti. Kaudella 2007–2008 hän pelasi Frölunda HC:n juniorijoukkueessa. Hänellä oli sarjan vähiten päästettyjä maaleja ottelua kohden ja paras torjuntaprosentti. Hän pelasi juniorijoukkueessa vielä seuraavalla kaudella. Ottawa Senators varasi Lehnerin toisella kierroksella 46. pelaajana kesällä 2009. Kaudeksi 2009–2010 Lehner siirtyi Pohjois-Amerikkaan OHL-junioriliigaan Sault Ste. Marie Greyhoundsin riveihin. Hän toimi joukkueensa ykkösmaalivahtina ja pelasi myös sarjan tähdistöottelussa. Hän pelasi kauden aikana myös yhden ottelun AHL:ssä Binghamton Senatorsin riveissä. Maaliskuussa 2010 Lehner teki kolmivuotisen tulokassopimuksen Ottawa Senatorsin kanssa. Hän aloitti kauden AHL:n puolella, mutta debytoi NHL:ssä pelaamalla neljä minuuttia lokakuussa 2010 Montreal Canadiensia vastaan. Hänestä tuli samalla 19-vuotiaana nuorin ruotsalaismaalivahti NHL:ssä. Kaudeksi 2019–2020 Lehner siirtyi vapaana agenttina Chicago Blackhawksin riveihin yksivuotisella ja 5 miljoonan dollarin arvoisella sopimuksella. Siirtotakarajalla helmikuussa 2020 Lehner siirtyi Vegas Golden Knightsiin vaihdossa Malcolm Subbaniin, Stanislav Deminiin ja toisen kierroksen varausvuoroon vuoden 2020 varaustilaisuudessa. https://www.nhl.com/news/robin-lehner-traded-to-golden-knights-for-malcolm- subban/c-315491608 Lokakuussa 2020 Lehner teki Golden Knightsin kanssa viiden vuoden ja yhteensä 25 miljoonan dollarin arvoisen jatkosopimuksen. https://www.sportsnet.ca/nhl/article/golden-knights-sign-goalie-robin-lehner- five-year-25m-contract/ Lehner joutui lonkkaleikkaukseen syksyllä 2022 ja oli sivussa peleistä koko kauden 2022–2023. == Yksityiselämä == Lehner asetettiin henkilökohtaiseen konkurssiin vuonna 2022. Lehtitietojen mukaan mukaan Lehnerin velat olivat 22,7 miljoonaa euroa. Hän oli sijoittanut rahaa muun muassa matelijafarmiin ja eksoottisiin kaloihin. Hän on itse kertonut kärsineensä mielenterveysongelmista, päihderiippuvuudesta ja ADHD:stä. == Lähteet == * === Viitteet === == Aiheesta muualla == Luokka:Ruotsalaiset jääkiekkomaalivahdit Luokka:Vegas Golden Knightsin pelaajat Luokka:Ottawa Senatorsin varaamat pelaajat Luokka:Vuonna 1991 syntyneet Luokka:Elävät henkilöt
In the Cinema

In the Cinema on helsinkiläisen rockyhtye Silent Screamin esikoisalbumi, joka julkaistiin vuonna 2010. Albumin kappaleesta "In the Cinema" on tehty myös musiikkivideo. == Kappaleet == # Cinema # Do It Right # City Highrise # Vultures # Hive mind # Animal Room (instrumentaali) # The Present # Burning car (John Foxx -cover) # In the Sea # The Ghost in Your Eyes == Arvostelut == * Desibeli.net: Desibeli.net: Levyarvio * Lammaszine: Lammaszine: Levyarvio * Soundi: Soundi: Levyarvio == Lähteet == Luokka:Vuoden 2010 esikoisalbumit Luokka:Suomalaiset rockalbumit Luokka:Post-punk-albumit
Björn Weckman

Björn Albert Oscar Weckman (5. kesäkuuta 1896 – 1978) oli Ab Uleå Oy:n toimitusjohtaja, varakonsuli, insinööri ja majuri. Weckman pääsi ylioppilaaksi 1915 ja valmistui insinööriksi 1919. Hän toimi Kajaanin Puutavara Oy:n sahausosaston päällikkönä 1925–1925, Ab Uleå Oy:n isännöitsijänä 1926–1927 ja toimitusjohtajana vuoteen 1936 saakka. Oulu Oy:ssä Weckman oli puutavaraosaston isännöitsijänä vuoteen 1939 ja toimitusjohtajana 1945–1946, jolloin siirtyi Kymin Osakeyhtiön Hallan tehtaan toimitusjohtajaksi. Hän oli jäsenenä Oulu Oy:n hallintoneuvostossa ja Kajaani Oy:n johtokunnassa vuodesta 1937. Weckman oli naimisissa (25.9.1925) Evo Mannerheim-Weckmanin kanssa. Mannerheim-Weckman oli Johan Mannerheimin tytär. Weckmanin vanhemmat olivat eversti, toimitusjohtaja Johan Reinhold Weckman ja Elin Johanna Snellman (1869–1956). Elin Snellman oli Albert Oskar Snellmanin tytär. Björn Weckmanin ja Eva Mannerheim-Weckmanin poika on vuonna 1926 syntynyt oululainen varatuomari Björn-Johan Weckman. Hän oli marsalkka Mannerheimin kummipoika ja teki elämäntyönsä Oulu Osakeyhtiössä. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Suomalaiset upseerit Luokka:Vuonna 1896 syntyneet Luokka:Vuonna 1978 kuolleet
East Hamin metroasema

East Ham on Lontoon metron Hammersmith & City Linen ja District Linen asema. Se sijaitsee East Hamin kaupunginosassa Newhamin alueella Itä-Lontoossa. East Hamin aseman avasi London, Tilbury and Southend Railway (LTSR) vuonna 1858. District Line alkoi liikennöidä asemalle vuonna 1902, ja linja sähköistettiin kolme vuotta myöhemmin. Tällöin East Hamin asema oli linjan viimeinen sähköistetty asema ja kauemmas matkustavien tuli vaihtaa asemalla höyryjuniin. Sähköistystä jatkettiin Barkingin metroasemalle asti vuonna 1908. Metropolitan Linen liikennöinti East Hamiin alkoi vuonna 1938. Vuonna 1988 Metropolitan Linen liikennöinti rataosuudella päättyi ja se korvattiin Hammersmith & City Linellä. Tiedosto:LTSR east ham tube station london.jpg|Aseman katon rakenteissa näkyy edelleen London, Tilbury and Southend Railwayn logo Tiedosto:East Ham stn roundel.JPG Tiedosto:East Ham tube station 2005-12-10 01.jpg|Näkymä laiturialueelta == Lähteet == Luokka:Newhamin metroasemat